Ներկայացված նախագիծը ներառում է արգելոց-թանգարանի որոշակի հատվածների, մասնավորապես, Էրեբունի միջնաբերդի վերականգնում, թանգարանի շենքի վերակառուցում, սպասարկման ենթակառուցվածքների ստեղծում, ուրարտական խոհանոցի կազմակերպում, ամֆիթատրոնի տեղադրում: Իր զեկույցում Գ. Գյուրջյանն անդրադարձել է արգելոց-թանգարանի «Պատանի հնագետ» դպրոցի ստեղծմանը` որպես կարևոր կրթական նախաձեռնություն և մարկետինգի գործիք: Արգելոց-թանգարանի տնօրենը կարևորել է նաև ֆիզիկական սահմանափակ կարողություններ ունեցող մարդկանց համար թեքահարթակի կառուցումը` նշելով, որ Էրեբունի արգելոց-թանգարանն առաջիններից էր, որ կառուցեց նման թեքահարթակ: